Va tiempu falamos de Brian Peppers, un home convertíu en celebridá freak por mor d’una mala nueche. Güei vamos falar d’una menor, d’una nena a la que los sos pas ponen n’amuesa nel Youtube y nel web... entá nun sé mui bien pa qué... si ye pa sacar perres pa operaciones ¿paga la pena facelo d’esa manera?
#000001
La de Juliana paez una típica familia conservadora americana. Paez ser que los médicos encamentáron-yos l’albuertu... pero apostaron por da-y una vida a la guaḥa. La que ta teniendo.
#000002
Cuenten per ehí, y na so web oficial, que Juliana nació con una enfermedá xenética qu’impide la correuta formación del cráneu. Ello fai que nun puea masticar nin respirar, coses que fai al traviés de sondes y traqueotomíes.
#000003
Equí tenéis un videu del reportaxe que-y ficieron na canal de documentales TLC d’Estaos Uníos.
#000004
Sicasí, la so familia nun se contenta con da-y el mayor confort posible, si non que quieren sentise entá meyor y ponen a la neña n’amuesa nun sé pa qué ¿pa que-yos digan lo valientes que son y too eso?. Lluéu s’enfaden y zarren el llibru visites de la web de la so fía porque-yos dicen burraes... que si teníen qu’haber albortao, que si tal o que si aquello, o darréu faen burlles de toa triba.
#000005
En fin, que pa freaks, los pas de la guaḥina. ¿Pensaben que colgando el so casu nel youtube (colo que lo fácil ye qu’apaeza ente fenómenos, non ente casos médicos) y faciendo una web diben da-y dignidá?
#000006